क’क्राझार, 9 जानुवारी 2021: गिबिसिनै सासेबो हौवा पाइलट गैयै आइजो पाइलटनि मोनसे हानजाया बुहुमनि लावसिन अख्रां दिङानि लामाजों बिरबोगोन। चिभिल एभियेसननि मन्थ्रि हारद्दीप सिंह पुरिआ मिथिहोनाय बादिब्ला- बे अख्रां दिङायाव थानाय आइजो पाइलटनि टिमआ शनिबारखालि आमेरिकानि सान फ्रानसिस्क चिटिनिफ्राय बेंगालुरसिम दावबायगोन। मख’नो गोनांदि, बे Cockpit Crew आव दं केप्टेइन जया आगरवाल, केप्टेइन पापागारी, केप्टेइन आकाश सनावार आरो केप्टेइन शिबानी मानहाश। एयारलाइन्सनि सासे गागि अफिसारा बुंनाय बादिब्ला मुलुगनि लावसिन अख्रां दिङानि लामाजों दावबायनाय आइजो पाइलटखौ साहसि आरो राफोद पाइलटखौल’ सायख’नाय जायो। एयार इण्डियानि बे अख्रां दिङाया सा मिरु जानानै, आटलान्टिक लैथोमानि लामाजों बेंगालुरुसिम दावबायगोन।